PÁLYÁZATI FELHÍVÁS
2026. évi publicart-pályázat 

Budapest Főváros IX. Kerület Ferencváros Önkormányzata Képviselő-testületének Kulturális Bizottsága (a továbbiakban: Kulturális Bizottság) nyilvános pályázatot hirdet Budapest, IX. kerület közterein történő Public Art művek megvalósítására.

1. A pályázat kiírója: Budapest Főváros IX. Kerület Ferencváros Önkormányzata (a továbbiakban: Önkormányzat)
2. A pályázat típusa: Nyílt
3. A pályázat tárgya: A pályázati kiírásban megjelölt helyszíneken Public Art művek megvalósítása Ferencváros területén a 2027. április 1. és 2027. május 31. közé eső időszakban.
A pályázat kiírója a pályázóktól a társadalmi nyilvánosság tereihez és azok problémáihoz kötődő, kötetlen műfajú, interaktív, az adott közösséget vagy a társadalom egészét érintő kérdéseket tematizáló műveket vár. A Public Art művek kíséreljenek meg a kortárs művészet eszközeinek segítségével közérdeklődésre igényt formáló kérdéseket felvetni, a nem művészet-orientált közönségréteget a művek által teremtett szituációk révén elgondolkodtatni. Törekedjenek a párbeszéd ösztönzésére, amelynek segítségével a helyi társadalom különböző szegmenseit véleményformálásra és együttgondolkodásra késztethetik.
[bookmark: _GoBack]Helyszínek:
a) József Atilla – lakótelep – Dési Huber és Ifjúmunkás utca sarka (1. számú melléklet)
b) Madaras József tér (2. számú melléklet)
c) Ferenc tér – 2 helyszín (3. számú melléklet)
d) Kerekerdő Park (4. számú melléklet)
e) József Attila – lakótelep – Nagyjátszó (5. számú melléklet)
f) Haller park (6. számú melléklet)
Az elbírálásnál elsőbbséget élveznek:
a)  a kisközösségek társadalmi nyilvánosságának tereiben megvalósuló új típusú Public Art munkák,
b) azok a pályamunkák, amelyek már a tervezés-előkészítés folyamán a helyi közösségek bevonására építenek.
4. Pályázati keretösszeg: 
A pályázható összeg megvalósuló művenként maximum 2 120 000 Ft, mely az áfát, valamint az esetleges munkáltatói közterheket nem tartalmazza, azokat a pályázatkiíró a megítélt összegen felül fizeti. Az esetleges munkavállalói közterhek azonban a felhasználási díjból kerülnek levonásra.
5. A finanszírozás formája:
A pályázatnyertes tervek szerzői jogtulajdonosaival a szakmai zsűri javaslatára tett bizottsági döntés alapján az Önkormányzat felhasználási szerződést köt. Az Önkormányzat az elnyert összeget a művek nyilvános megjelenéséért felhasználási díjként fizeti ki. A felhasználási díj kifizetése két részletben történik: az első részlet (a teljes díj 70 %-a) a Kulturális Bizottság döntése alapján a szerződéskötés után 30 nappal, míg a második részlet (a teljes díj 30 %-a) a pályázat megvalósulása után a helyszín eredeti állapotának pályázó által történő visszaállítását követő 30 napon belül. 

A nyertes pályázathoz kapcsolódó felhasználási jogokat a szerző/szerzők jogszerűen átruházhatják (civil szervezetre, gazdasági társaságra, vagy egyéb szervezetre) abból a célból, hogy a szerzői vagyoni jogok jogosultja jelen pályázati felhívásban meghatározott feltételek alapján az Önkormányzattal felhasználási szerződést kössön. A fenti feltételeknek megfelelő szerző/szerzők általi jogátruházás megtörténtét igazolni szükséges.
6. A pályázók köre: A szerzői jogról szóló 1999. évi LXXVI. törvény művészeti alkotásokra vonatkozó paragrafusai szerint szerzőnek minősülő alkotók vagy alkotó csoportok, azaz bármely természetes személy, vagy természetes személyek csoportja, valamint egyéni vállalkozó.
7. Benyújtható pályázatok száma: 
Egy pályázó több pályázatot is benyújthat, illetve ugyanaz a pályázat több helyszínre is benyújtható.
8. A pályázat formai és tartalmi elemei:
A pályázat nyelve: magyar
Műfaji vagy technikai megkötés nincs. A Public Art mű lehet: akció, performance, installáció, szobrászati tárgy, murális alkotás, integrált design, fényfelirat, kivetítés stb.
Ha a mű részvételi alapú, a pályázók maguk választhatják ki és kérhetik fel a közösséget, amivel a munkájukat meg kívánják valósítani. 
Amennyiben közterület-használatra van szükség a művek megvalósulásához, úgy a pályázati kiírásban megjelölt helyszínek közterület használatát a pályázat kiírója térítésmentesen biztosítja. A művek megvalósulásához és működéséhez szükséges költségeket a pályázatkiíró által az alkotóknak fizetett felhasználási díj biztosítja.
Az alkotások működésének / lezajlásának / láthatóságának elvárt minimum időtartama 14 nap, amely az alábbi három, a pályázók által választható időszakra eshet:
2027. április 01.- 2027. április 14.
2027. április 22.- 2027. május 05.
2027. május 13.- 2027. május 26.
A megvalósítás konkrét helyszínét, idejét és időtartamát minden pályázatban pontosan meg kell jelölni.
Pályázó pályázatának beadásával tudomásul veszi, hogy a mű bármiféle sérüléséért vagy megsemmisüléséért a kiíró felelősséget nem vállal.
Pályázónak tekintettel kell lennie arra, hogy 
a) a mű az elhelyezés, valamint a megvalósulás, lebonyolítás, működés, vagyis a felhasználás, illetve az elbontás ideje alatt sem balesetveszélyt, sem egészségre ártalmas hatásokat nem okozhat,
b) a műveket nem őrzik, a tervezés során számolniuk kell a közönséggel való találkozás, illetve az időjárás viszontagságainak hatásaival.
Amennyiben a mű létrehozása a megvalósulás helyszínének vagy környezetének megváltoztatásával jár, a közterület-használat után Pályázó köteles az eredeti állapotot helyreállítani. Kivételt képez ez alól, ha a pályázat kiírója a mű további fennmaradásáról a szerzői jogtulajdonossal/jogtulajdonosokkal további felhasználási szerződést köt. 
A pályázat kiírója fenntartja magának a jogot arra, hogy a szakmai zsűri javaslata alapján a pályázó költségvetését csak módosítva fogadja el.
A pályázati költségvetésnek tartalmaznia kell a mű megvalósításához, működéséhez, üzemeltetéséhez és elbontásához szükséges minden költséget (szállítás, építés, bontás, az installáláshoz szükséges eszközök, szerzői díj stb.), mivel a szakmai zsűri a megvalósíthatóság pénzügyi realitását is figyelembe veszi a művek kiválasztásánál.
A mű megvalósításának összköltségvetése az egy műre meghatározott maximális támogatási keretnél kevesebb vagy több is lehet, utóbbi esetben azonban a pályázathoz csatolni kell a többletforrás meglétét igazoló, a kötelezettségvállaló által kiállított nyilatkozatot is.
9. A pályázattal kapcsolatos információ adására jogosult személy:
név:		Lengyel Zoltán alpolgármesteri főmunkatárs
e-mail cím:	publicart@ferencvaros.hu 
10. Pályázat tartalma, benyújtásának módja, határideje, elbírálása:
A pályázati anyagnak a következőket kell tartalmaznia:
1. koncepció – részletes műleírás (2 A/4-es gépelt oldal, maximum 5000 leütés szóközzel; a digitális változat PDF-ben),
2. amennyiben tárgyiasuló mű tervéről van szó, helyszínrajzok és megfelelő, bírálható léptékű vizuális terv (rajz, számítógépes animáció, modell, makett, fotó stb.), amely világosan érzékelteti a tervezett munka elhelyezésének és működésének módját, a környezettel való kapcsolódását, léptékét (makett vagy modell csatolása esetén annak mérete az 50 x 50 x 50 cm-t nem haladhatja meg; digitális változat: a képek önálló PDF-ben, az esetleges videók a Windows Media Player által lejátszható formátumban), 
3. költségvetés, amely magában foglalja a terv megvalósításának, elhelyezésének, a mű működésének, leszerelésének és elszállításának tervezett költségeit, valamint a szerzői közreműködés díját (digitális PDF-ben),
4. a pályázó(k) részletes szakmai életrajza (a digitális változat PDF-ben),
5. elérhetőség: pontos postacím, vezetékes telefon- és/vagy mobilszám, e-mail cím (a digitális változat PDF-ben),
6. a pályázati kiíráshoz csatolt kitöltött nyilatkozat köztartozásról és Ferencváros Önkormányzata által 2025. évben biztosított pályázati, egyedi és egyéb támogatásokról,
7. természetes személy esetén a pályázati kiíráshoz csatolt nyilatkozat a munkáltatótól (kifizetőtől) származó bevétel adóelőlegének, valamint a biztosított által fizetendő járulékok megállapításához. 
A pályázatokat 2026. november 13. napján 12.00. óráig kell benyújtani elektronikus formában a Budapest Főváros IX. Kerület Ferencvárosi Polgármesteri Hivatal részére, szükség esetén makett formában, valamint a pályázati anyagot tartalmazó tárhely linkjét e-mailben meg kell küldeni a publicart@ferencvaros.hu e-mail címre a
„Public Art Ferencváros
2026.”
megjelöléssel.
A papír alapon benyújtott dokumentumokat, nyilatkozatokat (cégszerű) aláírással kell ellátni.
A pályázati anyag interneten való publikálása miatt a digitális változatban a dokumentumok csak önálló fájlokként és kizárólag a megjelölt formátumokban kerülnek elfogadásra. 
Hiánypótlásra a pályázat benyújtási határideje után nincs mód.
A határidő után érkezett pályázatok nem kerülnek véleményezésre, elbírálásra.
A pályázatokat tartalmilag-esztétikailag, valamint a technikai, anyagi és biztonsági kivitelezhetőség szempontjából a Kulturális Bizottság által felkért szakmai zsűri vizsgálja meg és a megvalósításra alkalmas pályaműveket kiválasztja.
A pályaművek kiválasztása két fordulóban történik. A szakmai zsűri a beérkezett pályázatok első fordulós véleményezését követően a második fordulóba jutott pályázókat egyenként zártkörű személyes konzultációra hívja. A konzultációra a szakmai zsűri további anyagokat kérhet be a pályázóktól.
A szakmai zsűri legkésőbb 2026. november 23-ig jelöli meg a megvalósításra alkalmas műveket.
A szakmai zsűri felkért tagjai:
a) Székely Júlia – művészettörténész
b) Szabó Ádám – szobrászművész
c) Százados László – művészettörténész, kurátor, muzeológus, a ’Balkon’ szerkesztője
d) Zsinka Gabriella – művészettörténész, kurátor, a dunaújvárosi Kortárs Művészeti Intézet művészeti vezetője
e) Erhardt Miklós – a zsűritagok delegáltja a korábbi évek nyertes és megvalósult pályázatainak alkotói közül
A pályázó a pályázat benyújtásával hozzájárul, hogy a pályázatába a döntést követően bárki betekinthet, illetve az azzal kapcsolatos adatok nyilvánosak.
A benyújtott pályaművek, makettek és egyéb eszközök 2026. december 31. napjáig elvihetőek, ezt követen azok megőrzésért felelősséget nem vállal.
Szerzői és felhasználói jogok:
1. A pályázat benyújtói megőrzik a pályamunkához fűződő szerzői jogaikat.
2. A pályázat benyújtója pályázata benyújtásával hozzájárul, hogy a pályázat kiírója a pályázat nyilvánosságát biztosítandó és a későbbi pályázatok népszerűsítésével kapcsolatban a pályázati anyagot, valamint a pályaművekről és a megvalósult munkákról készült dokumentációt és reprodukciókat nyomtatott, illetve elektronikus formában korlátlan ideig felhasználja a pályázó nevének feltüntetése mellett.
11. A pályázat érvénytelenségi okai:
Érvénytelen az a pályázat, amely nem felel meg a pályázati kiírásban foglaltaknak, különösen 
a) amely határidő után érkezett,
b) amely hiányosan került benyújtásra,
c) amely nem a pályázati kiírásban megjelölt helyszínre vonatkozik,
d) amelynek benyújtója a pályázati felhívás 6. pontja alapján nem tartozik a pályázók körébe.
12. A pályázatok értékelésére jogosult szerv megnevezése, az értékelés módja:
A pályázatokat a szakmai zsűri bírálja el és a Kulturális Bizottság hagyja jóvá. A nyertes pályázatok szerzői jogtulajdonosaival a keretösszeg kimerítéséig - a Kulturális Bizottság jóváhagyó döntése után - történhet meg a felhasználási szerződések megkötése.
13. A pályázatok elbírálásának határideje, a pályázók értesítése:
A Kulturális Bizottság a szakmai zsűri bírálatát jóváhagyó döntésének tervezett határideje: 2026. december 31.
A pályázók a pályázati eredményről a döntést követően értesítésre kerülnek.
A pályázatok elbírálására és jóváhagyására vonatkozó döntés a www.ferencvaros.hu portálon is közzétételre kerül.
Kiíró fenntartja a jogot, hogy a pályázatot eredménytelenné nyilvánítsa.
14. Szerződéskötés
A szerződéskötés tervezett határideje: 2027. január 31.
A pályázat nyertessége esetén a szerzői jogtulajdonossal csak akkor kerülhet sor a felhasználási szerződés megkötésére, amennyiben az Önkormányzat felé lejárt tartozása nincs.
15. Jogorvoslat:
A pályázati eljárást lezáró bizottsági döntéssel szemben jogorvoslatra sem közigazgatási hatósági eljárás keretében, sem más úton nincs lehetőség.


Nyilatkozat

Alulírott …..………………………………………. a ………………………………………………… képviseletében a Budapest Főváros IX. Kerület Ferencváros Önkormányzata által kiírt public art pályázattal összefüggésben nyilatkozom, hogy 
1. a pályázati felhívásban foglaltakat megismertem és elfogadom,
1. a tevékenységem végzésére vonatkozó, jogszabályban meghatározott engedélyekkel, feltételekkel rendelkezem,
1. nyertes pályázóként vállalom, hogy az Önkormányzattal felhasználási szerződést kötök, és a támogatás összegét az abban foglaltaknak megfelelően használom fel,
1. Ferencváros Önkormányzatával szemben nincs lejárt tartozásom,
1. nincs 60 napon túli, egyéb lejárt köztartozásom,
1. az általam képviselt szervezet nem áll csőd-, illetve a megszüntetésére irányuló eljárás hatálya alatt,
1. az adószámom érvényes.
[bookmark: _Hlk207632967]Tudomásul veszem, hogy Ferencváros Önkormányzata és szervei adatkezelő az általam megadott személyes adatokat a pályázat elbírálása céljából felhasználja. Az adatkezelési tájékoztató az Önkormányzat honlapján (www.ferencvaros.hu) megtalálható.

Budapest, ……………………


………………………………………
aláírás





Nyilatkozat a Ferencváros Önkormányzata által a 2025. évben nyújtott támogatásokról

Alulírott …………..………………………………………. a …………………………………………………… szervezet képviseletében a pályázattal összefüggésben kijelentem, hogy az Önkormányzattól a 2025. évben az alábbi támogatásokban részesültem:
1. 
	Ferencváros Önkormányzata által nyújtott támogatás:
	

	A támogatott pályázati program neve/címe:

	

	Az elnyert támogatás összege:

	

	Amennyiben elszámolt a támogatással, akkor annak dátuma:
	

	A pályázó székhelye, telephelye, működési helye azonos-e valamely párt, politikai tevékenységet folytató szervezet székhelyével, telephelyével?
	

	A pályázó folytat-e politikai tevékenységet?

	

	A pályázó rendelkezik-e közszolgáltatási szerződéssel Ferencváros Önkormányzatával?
	

	A pályázó rendelkezik-e kedvezményes bérleti díjú önkormányzati helyiséggel Ferencvárosban?
	

	A pályázó részesült-e egyéb támogatásban?2

	

	Az elnyert támogatás összege:2

	



1. Ferencváros Önkormányzatától pályázaton elnyert vagy egyedi, illetve egyéb támogatásban a 2025. évben nem részesültem.

Budapest, …….…………………..


……………………………………….
aláírás





Nyilatkozat átláthatóságról
gazdasági társaság részére

Alulírott ……………………………. mint a …………………………………..cégjegyzésre jogosult képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átláthatónak minősülő szervezet tekintettel arra, hogy 
I. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

II. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

III.2 
1. a gazdálkodó szervezetben nincs közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet
vagy

2. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az 1. és a 2. pont szerinti feltételek fennállnak, illetve az az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van.

Budapest, ……………………..


		
		aláírás
















Nyilatkozat[footnoteRef:1] [1:  Magánszeméllyel történő szerződéskötés esetén szükséges kitölteni.] 

Adóelőleg-nyilatkozat 2026. évben az adóelőleg meghatározása során figyelembe vehető költségekről
Név:                                                                      Születéskori név:
Születési hely, idő:	
Anyja neve:	
Taj száma:			
Adóazonosító száma:		
Állandó lakcím: 
Főállású munkahely:	
Iskolai végzettség:	
A számomra kifizetésre kerülő összegből az adóelőleg alapjának megállapításához a következő nyilatkozatot teszem
Az önálló tevékenységből származó bevétel adóelőlegének megállapítása során
  X	a 10% -os költséghányad alkalmazását kérem.
	a bevételből ………………………..Ft felmerülő, elismert költség levonását kérem. 
 Nyugdíjas vagyok					igen             -                nem
Pénzintézet megnevezése átutalás esetén:	
Átutalási betétszámla száma:		
Az Európai Parlament és a Tanács (EU) 2016/679 rendelete (általános adatvédelmi rendelet, a továbbiakban: GDPR) 6. cikk (1) bekezdés a) pontja, valamint az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja alapján hozzájárulok, hogy a Budapest Főváros IX. Kerület Ferencvárosi Polgármesteri Hivatal mint adatkezelő (a továbbiakban: Adatkezelő) a megbízási szerződésemet, valamint az azzal kapcsolatosan benyújtott, személyes adataimat tartalmazó dokumentumaimat és nyilatkozataimat megismerje, kezelje, valamint a személyes adataimat ügyintézési célból egy évig terjedő időtartamra nyilvántartásba vegye.
Az a személyi jövedelemadóról szóló 1995. évi CXVIII. törvény 47. § (3) bekezdése alapján a magánszemélynek az adóelőleg-alap meghatározásánál az adott adóévben valamennyi önálló tevékenységből származó bevételére - az önálló tevékenységre tekintettel kapott költségtérítést is beleértve - azonosan kell alkalmaznia a választott költségelszámolási módot.
Budapest, 2026. „      ”
aláírás

